b'\n_START_ARTICLE_\nKrajinski park Mariborsko jezero\n_START_PARAGRAPH_\nKrajinski park Mariborsko jezero obsega reko Dravo z obre\xc5\xbenim pasom med ob\xc4\x8dinsko mejo z ob\xc4\x8dino Ru\xc5\xa1e in elektrarno Mariborski otok. Za krajinski park je bilo Mariborsko jezero razgla\xc5\xa1eno 30. novembra, 1992._NEWLINE_Mariborsko jezero z okolico je pomembno mariborsko rekreacijsko obmo\xc4\x8dje. S svojo krajinsko podobo, gozdovi, ki ga obrobljajo na desnem bregu, in nastajajo\xc4\x8dimi obvodnimi habitati ter plitvinami predstavlja naravovarstveno pomembno obmo\xc4\x8dje. _NEWLINE_Bazen HE Mariborski otok je privla\xc4\x8dna rekreacijska povr\xc5\xa1ina. V zadnjem desetletju so Dravske elektrarne Maribor uspe\xc5\xa1no sanirale \xc5\xa1tevilne turisti\xc4\x8dno-rekreacijske to\xc4\x8dke na jezeru. Poglobljeni privezi in dna pri \xc4\x8dolnarnah ter turisti\xc4\x8dnih objektih, ureditev iztoka pritoka in izvedba umetnih oto\xc4\x8dkov ohranjajo in raz\xc5\xa1irjajo razvojne turisti\xc4\x8dne mo\xc5\xbenosti jezera.'